Ka̱non

Ka̱non a̱ yet ayring ka̱yat a̱tswa nkyang byyi nkup tssuk a a̱ bvo na byyi ba̱sok ba wum ni. Ba yet ka̱srong nkyang hywut ka a̱ byyi nhywak bu̱ a̱cat, bu̱ a̱kkwot nkon na̱nu na a̱ sang a̱nyyi ni, wwon a̱ kkwot du̱cci ti byyi a̱gungyan ni. 

A̱kpok nsot u a̱ swat ndung u̱ ka̱tswa ni a̱ byi yya ji ba n zzak a̱za̱ncci a tyyai ncei ni. Na̱non a a̱ swat u̱ ba̱ tswa au ndung wwon a̱ bvo byi yya ji ba n dyat bu̱ ba̱yaan ni bu̱ kyang a ba yya ni bu̱ a̱bvom bu̱ na̱wan, wwon ā̱ bvo yya nkyang nzaan ndung da ni di tyei bu̱ ba̱ccen bu̱ ba̱ya bu̱ cong a ba̱tswa a̱ tung a̱ kwan bu̱ a̱ra̱ndwan nba. A̱kpak nba a̱ tung ndung ma a̱ byi ka̱sak an yreng, ba ya kyyai ba ba yet a̱ntyok bu̱ a̱mbyring a̱n tyak ka̱ram ntyei.Ba̱yaan a̱ byi yya ji ba n yya ni ka̱ram ntyei ba na tung a̱ byyi a̱ngbak a̱yring bu̱ shap ba̱gungang. Na̱non a̱ tyei na̱won nyai u̱ du̱cci ti ba na krok a nkrung ni ka̱yat ka̱ryyi nba ka ni. A̱kpok a̱ byi ka̱ram ka ba na sook an gho na̱won a ni ku ba ba̱ tyyak.
A̱kpok na̱non a̱ byi kpungtun u̱ yet nkyang ya di ba̱nyeyyu wwon a̱ bvo byi kpungtun u̱ yya nkyang nzaan, bu̱ ba̱ saai bu̱ tsaai ka̱yat na̱sa ba ga wwat du̱cci bu̱ du̱nam bu̱ a̱cat bu̱ na̱bying ba nyya ryen ka̱byen u̱ ku̱yak. A̱tushik bu̱ ka̱nari bu̱ a̱gaguk bu̱ ba̱yaan nba a̱ yet na̱non na ba saai ka̱ryi a̱ ga nbvwa ni. Na̱non a̱n sshi nyai tason swat a̱nyeyyu, ma ba̱yaan a̱ nat ndyin rot yya ji a̱nyeyyu na n ba zram ni ma  ba sshi u kwan a̱ ryi ba ba hwwun.

Ka̱srong:Jju Wikipedia Outreach